Drie verkool na trompop botsingER24-ambulans Foto: ER24 Vier mans is Sondag in ŉ ongeluk op die R43 by die Weltevrede-afrit in die rigting van Tulbagh in die Wes-Kaap oorlede. “Die twee motors het mekaar reg van voor getref en een van die voertuie, met drie insittendes, het aan die brand geslaan,” het Chitra Bodasing, woordvoerder van ER24, in ŉ verklaring gesê. “Die brand- en reddingsdiens het die brand geblus, maar daar was niks wat paramedici verder vir die persone in die motor kon doen nie.” Een man, vermoedelik in sy 50’s, wat in die tweede motor gery het, is ook dood. “Hy het verskeie beserings opgedoen,” het Bodasing gesê. Die oorsaak van die ongeluk is nie bekend nie. Die polisie stel ondersoek in.